Еркебұлан Оңалбекұлы Сәпиев

Еркебұлан Оңалбекұлы Сәпиев — Қазақстан Республикасының Түркия Республикасындағы Төтенше және Өкілетті Елшісі. 

Еркебұлан Оңалбекұлы Сәпиев 1975 жылы 26 маусымда Мәскеу қаласында дүниеге келген. Анкара университетін бітірген.

 Мансап 
Еңбек жолын ҚР Қаржы министрлігінде жетекші экономист ретінде бастаған. ҚР Президенті Әкімшілігінің Әлеуметтік-экономикалық талдау бөлімінің сектор меңгерушісі, «Шағын кәсіпкерлікті дамыту қоры» ЖАҚ басқарма төрағасының орынбасары болып жұмыс істеді. Түркістан облысы әкімінің кеңесшісі болды.

ҚР СІМ Орталық аппаратында Орталық Азия, Оңтүстік Кавказ және Түркия департаменті директорының орынбасары, Жалпыазиялық ынтымақтастық департаменті директорының орынбасары, Ерекше тапсырмалар жөніндегі елші қызметтерін атқарды.

ҚР Түркиядағы елшілігінде жұмыс істеді. Қазақстанның Ыстанбұлдағы бас консулы болды.

Қазақстанның Түркиядағы Елшісі болып тағайындалғанға дейін ҚР-дың Түрікменстандағы Елшісі болған.

Қазақстан Республикасының Түркия Республикасындағы Төтенше және Өкілетті Елшісі Еркебұлан Оңалбекұлы Сәпиев Қазақстан Республикасының Албания Республикасындағы Төтенше және Өкілетті Елшісі қызметін қоса атқарушы болып тағайындалды.https://www.gov.kz/memleket/entities/mfa-ankara/press/news/details/474343?lang=kk

 Марапаттары 
II сыныпты Төтенше және Өкілетті Уәкіл дипломатиялық дәрежесіне ие.https://www.inform.kz/kz/erkebulan-sapiev-kazakstannyn-turkiyadagy-elshisi-kyzmetine-auysty_a3911546

 Дереккөздер 

Санат:Қазақстан елшілері